Ebúg Ńtondôbə é ngákwí ábə Yeremías, á mvús yə nâ ǹkúkúmá Sédésias a wé yǎ óyīlí ai ǹgúmā áyɔ̌ŋ yā Yērúzalɛm nə́ bə́ dzōge bəlɔ̌ fīlí: 9mod ósə a ngábə́ bələ́ naa a soege bəlɔ̌ bə́ Hébrēa bóé fīlí, fám ai biníngá, mod təgě fə bǎd bǐ mān Hébrēa, mǎnyāŋ wōē, olɔ̌. 10Ńdɔ̄ hḿ míńtómbā mísə ai é bod bə́sə̄ yā bə́ ngáwé óyīlí, bə́sə̄ bə́ ngáyə́bə nâ báman soě álɔ̌ dábán: fám ai biníngá, təgě fə̄ bɔ́ bǎd bi álɔ̌; ńdɔ̄ bə́ ngáyə́bə, bə́ mān fə̄ bɔ́ soe. Á kə̄ kwí, á mvús, ńdɔ̄ bə́ ngátséndē kíŋ bə́ ngadúgan nɔ̌ŋ álɔ̌, fám ai biníngá yā bə́ ngáman soe, bə́ dúgan bɔ́ tə́lē étīē álɔ̌. 12Ńdɔ̄ hḿ ébúg Ńtondôbə é ngázu kwí ábə Yeremías nâ: